নদিয়ায় নাচের অনুষ্ঠানে ফুটে উঠল অপারেশন সিঁদুরের ছবি

নদিয়া: দেশজুড়ে আলোচিত সেনা অভিযানের নাম এখন সবার মুখে ‘অপারেশন সিঁদুর’ (Operation Sindoor)। সেই দেশপ্রেমের আবহ এবার পৌঁছে গেল নদিয়ার (Nadia) রানাঘাটে (Ranaghat)। স্থানীয় শিবম কালচারাল একাডেমি তাদের বার্ষিক সাংস্কৃতিক অনুষ্ঠানে নৃত্যের মাধ্যমে তুলে ধরল এই ঐতিহাসিক ঘটনার আবেগ ও গর্ব। পুরো অনুষ্ঠানের নামই রাখা হয়েছে ‘অপারেশন সিঁদুর’ (District News)।

অনুষ্ঠানে অংশ নেয় কচিকাঁচা থেকে শুরু করে অভিজ্ঞ নৃত্যশিল্পীরা। দেশাত্মবোধক সঙ্গীতের সঙ্গে ছন্দ মিলিয়ে তারা উপস্থাপন করেন বীরত্ব, ত্যাগ আর গৌরবের প্রতীকী গল্প। দর্শক আসনে উপস্থিত মানুষেরা মুহূর্তে আবেগে ভেসে যান।

আরও পড়ুন: উপচে পড়ছে জলাশয়! প্রবল বৃষ্টিতে ক্ষতির মুখে নদিয়ার মাছ চাষিরা

শিবম কালচারাল একাডেমির কর্ণধারদের বক্তব্য, “আমাদের উদ্দেশ্য ছিল নতুন প্রজন্মকে দেশপ্রেমের মর্ম বোঝানো। অপারেশন সিঁদুর শুধু সামরিক সাফল্য নয়, এটি আমাদের দেশের আত্মসম্মান ও ঐক্যের প্রতীক।”

রানাঘাটে এই নৃত্যউপস্থাপনা দর্শকদের মন জয় করেছে। দুর্গাপূজোয় কলকাতার থিমে যেমন অপারেশন সিঁদুরের ছায়া দেখা গিয়েছিল, এবার সেই ভাবনাই সাড়া ফেলেছে নদীয়ার মঞ্চেও।