২০২৬-এ ফের ভারত-পাক সংঘর্ষ! দাবি মার্কিন বিশেষজ্ঞদের

ওয়েব ডেস্ক : নতুন বছরে ফের ভারত-পাকিস্তান সংঘর্ষ (India-Pakistan Conflict) হবে! মার্কিন বিদেশ নীতি বিশেষজ্ঞদের (US foreign policy experts) মধ্যে সমীক্ষা চালিয়ে এমন সম্ভাবনার কথা তুলে এনেছেন অন ফরেন রিলেশনস তথা সিএফআর (CFR)। তবে বড় মাপের নয়, বরং মাঝারি মাপের এই সংঘর্ষ হতে পারেই বলে জানাচ্ছেন তাঁরা। তাঁদের তরফে দাবি করা হয়েছে, এই সংঘর্ষ হলে আমেরিকার উপরেও এর মাঝারি প্রভাব পড়তে পারে।

মূলত, গত ২২ এপ্রিল জম্মু-কাশ্মীরের পহেলগামে (Pahalgam) ঘটে গিয়েছিল এক ভয়ংকর ঘটনা। জঙ্গি হামলায় মৃত্যু হয়েছিল ভারতের ২৬ জন পর্যটকের। এর পাল্টা ৭ মে রাতে পাকিস্তানে অপারেশন সিঁদুর (Operation Sindoor) চালিয়েছিল ভারত। গুঁড়িয়ে দেওয়া হয়েছিল পাকিস্তান ও পাক অধিকৃত কাশ্মীরের একাধিক জঙ্গি ঘাঁটি।

আরও খবর : বাংলাদেশে ফের হিন্দু খুন! দুই সপ্তাহে এই নিয়ে তৃতীয় হত্যাকাণ্ড

এর পাল্টা পাকিস্তানের তরফে ভারতের সীমান্তবর্তী এলাকাগুলিতে হামলা চালিয়েছিল পাকিস্তান। কিন্তু তা প্রতিহত করে ভারতীয় বাহিনী। এমনকি পাল্টা প্রত্যাঘাতও করা হয়। এর জেরে পাকিস্তানের ১১টি বায়ুসেনা ঘাঁটি ক্ষতিগ্রস্ত হয়েছিল বলে খবর। এই অভিযানে নিহত হয় ১০০ জনের বেশি জঙ্গি। নিহত হয়েছিল পাক সেনার ৩৫ থেকে ৪০ জন জওয়ানও। কিছুদিন এই সংঘর্ষ চলার পর পাকিস্তানের আর্জিতে ভারত এই সংঘর্ষ থামিয়েছিল।

পশ্চিমাঞ্চলীয় সেনার লেফটেন্যান্ট জেনারেল মনোজ কুমার কাটিয়া সম্প্রতি ‘অপারেশন সিঁদুর ২.০’-র কথা বলেছিলেন। তার পরেই সীমান্তে পাক সেনার তৎপরতা বৃদ্ধি পেয়েছে। এর পরে সীমান্তের বিভিন্ন একলাকায় একাধিক অস্ত্র মোতায়েন করেছে পাক সেনা। এমনকি ৩০টিরও বেশি অ্যান্টি-ড্রোন ইউনিট মোতায়েন করেছে পাকিস্তান। তবে প্রশ্ন উঠছে, মার্কিন বিশেষজ্ঞদের দাবি অনুযায়ী, আবার সংঘর্ষে জড়াবে দুই দেশ।