সেনার তথ্য পাচার, আম্বালা থেকে গ্রেফতার পাক চর

ওয়েবডেস্ক- ফের ভারতে (India) ধরা পড়ল এক পাক চর (Pakistani Spy)। নিঃশব্দে ভারতের সেনার(Indian Army) খবর পাকিস্তানের হাতে তুলে দিয়ে আসছিল এতদিন ধরে। পঞ্জাবের (Punjab) আম্বালার (Ambala) এক যুবককে গ্রেফতার করেছে পুলিশ। অপারেশন সিঁদুরের (operataion Sindoor) পর থেকেই দেশজুড়ে একের পর এক পাক চর-এর নাম সামনে আসতে থাকে। যারা এই দেশে থেকে পাকিস্তানে ভারতীয় সেনার সমস্ত পাচার করে দিচ্ছিল।

জানা গিয়েছে, সোশ্যাল মিডিয়ায় হানি ট্র্যাপ এর ফাঁদে পড়েন ওই যুবক। প্রেমের ফাঁদে পা দিয়েই এতদিন ধরে সেনা ও বিমানবাহিনীর গুরুত্বপূর্ণ তথ্য সব পাকিস্তানের হাতে তুকে দিচ্ছিল ওই যুবক। গোপন সূত্রে খবর আসে, পুলিশ এই নিয়ে তদন্ত শুরু করে তার পরেই ৩১ বছর বয়সী ওই যুবককে গ্রেফতার করে পুলিশ।

আরও পড়ুন- প্রয়াত প্রাক্তন কেন্দ্রীয় প্রতিমন্ত্রী সুরেশ কালমাডি

পুলিশ জানিয়েছে, ওই যুবকের নাম সুনীল। সাহা থানার সাবগা গ্রামের বাসিন্দা। আম্বালা ক্যান্টনমেন্ট বাস স্ট্যান্ডের কাছ থেকে তাকে গ্রেফতার করা হয়েছে। সুনীল গত ছয় থেকে সাত মাস ধরে সোশ্যাল মিডিয়ার মাধ্যমে পাকিস্তানি হ্যান্ডলারদের সঙ্গে যোগাযোগ রেখে চলছিলেন। তদন্তকারি অফিসাররা জানিয়েছেন, তাকে ফেসবুকে একটি মহিলার ভুয়ো প্রোফাইলের টোপ দিয়ে ফাঁদে ফেলা হয়।

সুনীল একটি বেসরকারি ঠিকাদারের কাছে কাজ করতেন। তাঁর কাছে বিমান ঘাঁটিতে প্রবেশের অধিকার ছিল। তিনি বিভিন্ন সামরিক ইউনিটের নির্মাণ কাজের সঙ্গেও যুক্ত ছিলেন। সেই সুযোগকেই কাজে লাগানো হয়। ফাঁদে পা দিয়ে সেনা ইউনিটের অবস্থান, সেনাদের গতিবিধি, তাদের মোতায়েন সব কিছু গোপন তথ্য পাকিস্তানের হাতে তুলে দেয় বলে বড় অভিযোগ অভিযুক্তের বিরুদ্ধে। আম্বালা পুলিশের একটি ইউনিট পাকিস্তানি হ্যান্ডলারদের সঙ্গে তাঁর যোগাযোগের হোয়াটসঅ্যাপ চ্যাট এবং ভয়েস কল রেকর্ড উদ্ধার করেছে। মোটা টাকার বিনিময়ে সুনীল এই কাজ করেছে বলেই ধারণা পুলিশের, তার ব্যাঙ্ক অ্যাকাউন্ট খতিয়ে দেখা হচ্ছে।

আম্বালার ক্রাইম ডিএসপি বীরেন্দ্র কুমার জানিয়েছেন, সুনীলকে আরও জিজ্ঞাসাবাদ করা হবে। চারদিনের জন্য পুলিশ হেফাজতে নেওয়া হয়েছে। সুনীলের সঙ্গে আর কারা কারা জড়িত তাও খতিয়ে দেখা হচ্ছে।